**NKE Liga 2022/23. I. (őszi) félév**

**Helyszín**

Nemzeti Közszolgálati Egyetem Szabadtéri Sportpályák – Budapest, 1083 Diószegi Sámuel utca 25.

**Sportpályák**

A Ludovika műfüves pályákon két teljesen új műfüves pályán zajlik majd a bajnokság, kiváló minőségű műfűvel, villanyvilágítással.

**Öltöző**

Öltözési lehetőség a Ludovika Lövészklub öltözőhelyiségeiben lesz, közvetlenül a pályák mellett. Az öltözők zárható öltözőszekrényekkel, zuhanykabinnal, WC-vel, mosdóval, kézszárítóval felszereltek.

**Időpont**

Az NKE Liga 2022. október 3-tól várhatóan 2022. novemberig tart, hetente az alábbi idősávokban:

Hétfő: 19:45 – 22:00 (2 pálya)

Szerda: 19:45 – 22:00 (2 pálya)

**Nevezési határidő**

2022. szeptember 29. (csütörtök) 14:00

**A bajnokság lebonyolítása**

A bajnokság liga rendszerben zajlik: a résztvevő csapatok mindegyike hetente 2 mérkőzést játszik a bajnokság végéig. A pontos lebonyolítás a jelentkezések függvényében készül el. A nevezés során a minimum csapatlétszám 8, felső 16 csapat.

**A bajnokság helyezéseinek eldöntése az alapszakaszban**

A mérkőzés győztese 3, döntetlen eredmény esetén mindkét csapat 1-1 pontot kap. Vereség esetén a csapat nem kap pontot.

Azonos pontszám esetén az eredmények az alábbiak szerint kerülnek meghatározásra:

1. egymás ellen játszott bajnoki mérkőzés pontkülönbsége
2. az összes bajnoki mérkőzés gólkülönbsége
3. a bajnokságban elért több győzelem
4. a bajnoki mérkőzéseken rúgott több gól
5. sorsolás

Ha több csapat is azonos pontszámmal végez, úgy az egymás ellen elért eredményeik alapján létrehozott minitabella dönt.

**Játékszabályok**

Ha, a nevező csapatok száma nem haladja meg a 10-t, akkor a mérkőzések 2 x 20 percig tartanak, futóórával, szünet nélkül. Amennyiben 10-nél több csapat nevez, akkor a mérkőzések 2x15 percig fognak tartani!Mérkőzésenként 1-1 egyperces időkérés engedélyezett csapatonként. A mérkőzést két csapat játssza, az egyes csapatok legfeljebb 15 főt nevezhetnek. A mérkőzések futsal szabályok szerint kerülnek megrendezésre, egyszerre csapatonként 4 mezőnyjátékos és 1 kapus tartózkodhat a pályán. Eltérések a futsal szabályoktól: a mérkőzéseket 5-ös méretű labdával, becsúszó szerelés tiltása mellett játsszák a csapatok. Minden csapat köteles egységes, azonos színű szerelésről valamint labdáról gondoskodni. A játékszabályokról részletes tájékoztató az ’NKE Liga Játékszabályok’ dokumentumban található. A játékszabályzatban nem tárgyalt kérdések esetén a futsal szabálykönyve az irányadó, valamint a szervező bizottság és a játékvezető hivatott dönteni és szabályt értelmezni a vitás kérdésekben.

**Mérkőzések lemondása**

Mérkőzés lemondásra, halasztására és megóvására nincs lehetőség! Amennyiben egy csapat nem tud kiállni és lejátszani a mérkőzést, úgy automatikusan az ellenfélnek 3-0-s győzelmet írunk jóvá.

**Nevezés**

**Játékjogosultság**

Az NKE Liga a Magyar Labdarúgó Szövetséggel közösen szervezett, az MLSZ rendszerébe bejegyzett amatőr bajnokság, mely az NKE hivatalos egyetemi bajnoksága. Bajnokságunkra elsősorban az NKE hallgatóinak (hallgatói jogviszonyt a bajnokság első fordulójáig érvényes diákigazolvánnyal kell igazolni) és az NKE dolgozóinak nevezését várjuk. Az MLSZ előírásai szerint a Bajnokságban kizárólag 18. életévét betöltött személyek vehetnek részt. A Bajnokságban a részvétel nem kötött sportorvosi engedélyhez, minden játékos saját felelősségére vesz részt a mérkőzéseken. A csapatokban maximum 2 külsős játékos nevezése engedélyezett, aki bármely egyetem aktív hallgatója lehet.

**Nevezési határidő**

Nevezni a LudEvent felületen keresztül lehet (<https://ludevent.uni-nke.hu/event/2234/>) 2022. szeptember 29. (szerda) 14:00-ig.

**Nevezési díj**

A nevezési díj **20.000 Ft.** A csapatok bajnokságra történő nevezése a LudEvent-en keresztül kitöltött nevezési lap leadásával és a nevezési díj befizetésével válik véglegessé.

A NKE Liga nevezési díját átutalással szükséges rendezni, 2022. szeptember 29. (péntek) 12:00-ig.

Kedvezményezett: Ludovika SE

Számlaszám: 10700581-67937080-51100005 számú (CIB Bank)

Közlemény: csapatnév + NKE Liga nevezési díj

**Díjazás**

A bajnokságok befejeztével minden dobogós csapat tagjait egyedi éremmel, továbbá a dobogós csapatokat kupával díjazzuk. Az első három helyezett mellett a NKE Liga gólkirályát is díjazzuk. Emellett, még egyéb díjazással is készülünk a dobogós csapatok számára!

**Egyéb rendelkezések**

A csapatok játékosai és szurkolói kötelesek a Fair Play szellemében viselkedni a mérkőzések előtt/alatt/után is. A mérkőzéseken a játékosok saját felelősségükre vesznek részt, aktuális egészségi állapotuk tudatában.

A játékosok által a sporttelepen okozott illetve elszenvedett károkért (öltöző berendezése, ellopott tárgyak stb.) a szervezők nem tudnak felelősséget vállalni, ezért kérjük mindenki fokozottan vigyázzon a sporttelep berendezéseire, és saját értéktárgyaira is. Az esetleges károkozás esetén a vétkes csapatnak meg kell térítenie az okozott kárt!

A bajnokságokra történő nevezéssel, a játékosok elfogadják a bajnokság versenykiírását és játékszabályait és a sporttelep házirendjét, amit maradéktalanul kötelesek betartani!

A bajnokságról szöveges beszámolók, fotók, illetve videofelvételek készülhetnek, amiket a szervezők a sportosegyetem.uni-nke.hu oldalon és a Ludovika Sport social media felületein tesznek közzé.